rejauldu/bengali-wikipedia huggingface dataset:
আলী আনোয়ার (৩ মার্চ ১৯৩৬ - ৩ মার্চ ২০১৪) ছিলেন একজন বাংলাদেশী শিক্ষাবিদ, গবেষক, সাহিত্যিক ও অনুবাদক। ২০০৬ সালে প্রবন্ধে অবদানের জন্য তিনি বাংলা একাডেমি পুরস্কার লাভ করেন।   জন্ম ও শৈশব  অবিভক্ত ভারতের ভূতাত্ত্বিক জরিপ বিভাগের কর্মকর্তা মহব্বত আলী এবং তাঁর সহধর্মিণী বিলকিস আরার জ্যেষ্ঠ পুত্র আলী আনোয়ারের জন্ম মাতুলালয় মাদারীপুরে ১৯৩৬ সালের ৩রা মার্চ। তাঁর প্রাথমিক শিক্ষা শুরু হয় বাবার কর্মস্থল শিলংএ, শিলং মিশন স্কুলে। দ্বিতীয় বিশ্বযুদ্ধ-এর সময় বাবা দেরাদুনে বদলি হলে হাতিবারকালা অ্যাংলো-ভার্নাকুলার স্কুলে লেখাপড়া করেন। দু'বছর পরে আবার কলকাতার মডার্ন স্কুলে ষষ্ঠ ও সপ্তম শ্রেণিতে অধ্যয়ন করেন। কলকাতায় দাঙ্গা শুরু হলে তাঁর পরিবার পূর্ব-বাংলায় চলে আসে এবং ১৯৪৭ সালের আগস্ট মাসে তিনি কুমিল্লা জিলা স্কুলে ভর্তি হন। ১৯৫১ সালে কুমিল্লা জিলা স্কুল হতে ম্যাট্রিকুলেশন এবং ১৯৫৩ সালে কুমিল্লা ভিক্টোরিয়া কলেজ থেকে আই এ পাস করেন।   শিক্ষা ও কর্মজীবন  ঢাকা বিশ্ববিদ্য্যলয় থেকে স্নাতক (১৯৫৭) ও স্নাতকোত্তর (১৯৫৮) শেষে তিনি ময়মনসিংহের আনন্দমোহন কলেজে শিক্ষক হিসেবে যোগদান করেন। এরপর ইউনিভার্সিটি অফ নটিংহ্যাম থেকে পোস্ট গ্র্যাজুয়েট ডিপ্লোমা অর্জনের পর ১৯৬২ সালে রাজশাহী বিশ্ববিদ্যালয়ে ইংরেজি বিভাগে প্রভাষক হিসেবে যোগদান করেন এবং ২০০১ সালে অবসর গ্রহণ করেন।   প্রকাশিত বই এর তালিকা   ধর্মনিরপেক্ষতা (১৯৭৩, সম্পাদক), অনিকেত বেদনা (১৯৭৮, অনুবাদ), আধুনিক ইউরোপীয় নাটক (১৯৮৫), সারকোফেগাস (১৯৮৭, অনুবাদ), ইবসেন (২০০১), পাবলো নেরুদা:প্রেমে ও সংগ্রামে (২০০৭), সাহিত্য-সংস্কৃতি নানা ভাবনা (২০১৩), সাহিত্যের বিরল আঙিনায় (২০১৭)   মৃত্যু  আলী আনোয়ার ৩ মার্চ, ২০১৪ যুক্তরাষ্ট্রের নিউইয়র্কের একটি হাসপাতালে চিকিত্সাধীন অবস্থায় তিনি মারা যান।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী লেখক বিষয়শ্রেণী:বাংলাদেশী অনুবাদক বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:কুমিল্লা জিলা স্কুলের প্রাক্তন শিক্ষার্থী বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
মুনাহ হল্যান্ড, মার্কিন মিশ্র মার্শাল আর্টস শিল্পী, যিনি ফ্লাইওয়েট বিভাগে প্রতিদ্বন্দ্বিতা করেন। তিনি ইনভিক্টা এফসি এবং বেলাটরে লড়াই করেছেন।   ইনভিক্টা এফসি  হল্যান্ড ৭ ডিসেম্বর ২০১৩ এ ইনভিক্টা এফসি এ নিনা আনসারফের বিপক্ষে তার প্রচারের সূচনা করেছিলেন। তিনি তৃতীয় রাউন্ডে টিকেওর মাধ্যমে লড়াইটি হেরে গিয়েছিলেন।   মিশ্র মার্শাল আর্ট রেকর্ড   | হার |align=center|৫-৩ |নিনা আনসারফ |কেও (পাঞ্চেস) |ইনভিক্টা এফসি ৭ | |align=center|২ |align=center|৩:৫৪ |কানসাস, মার্কিন যুক্তরাষ্ট্র | |- |হার |align=center|৫-২ |মিশেল ওল্ড |সিদ্ধান্ত (সর্বসম্মত) |বেলাটর ৭৪ | |align=center|৩ |align=center|৫:০০ |নিউ জার্সি, মার্কিন যুক্তরাষ্ট্র | |- |জয় |align=center|৫-১ |ক্যারিনা ড্যাম |কেও (পাঞ্চ) |এমএফ - ম্যাট্রিক্স ফাইট ৬ | |align=center|২ |align=center|২:২০ |ফিলাডেলফিয়া, মার্কিন যুক্তরাষ্ট্র | |- |জয় |align=center|৪-১ |মারিয়ানা খেফেটস |কেও (পাঞ্চ) |বেলাটর ৬৩ | |align=center|২ |align=center|৪:৪৫ |কানেকটিকাট, মার্কিন যুক্তরাষ্ট্র | |- |জয় |align=center|৩-১ |পার্ল গঞ্জালেজ |সিদ্ধান্ত (সংখ্যাগরিষ্ঠতা) |আরওসি ৩৯ - রিং অব কমব্যাট ৩৯ | |align=center|৩ |align=center|৪:০০ |নিউ জার্সি, মার্কিন যুক্তরাষ্ট্র | |- |জয় |align=center|২-১ |মারিসা ক্যালওয়েল |টিকেও (পাঞ্চেস) |আরওসি ৩৬ - রিং অব কমব্যাট ৩৬ | |align=center|২ |align=center|১:০০ |নিউ জার্সি, মার্কিন যুক্তরাষ্ট্র | |- |হার |align=center|১-১ |জাস্টিন কিশ |সাবমিশন (ট্রায়াঙ্গল চোক) |আরওসি ৩৩ - রিং অব কমব্যাট ৩৩ | |align=center|২ |align=center|২:৫৩ |নিউ জার্সি, মার্কিন যুক্তরাষ্ট্র | |- |জয় |align=center|১-০ |কিম কাউচার |সিদ্ধান্ত (সর্বসম্মত) |আরওসি ৩২ - রিং অব কমব্যাট ৩২ | |align=center|৩ |align=center|৪:০০ |নিউ জার্সি, মার্কিন যুক্তরাষ্ট্র |   তথ্যসূত্র    বহিঃসযোগ   মুনাহ হল্যান্ডের পেশাদার এমএমএ রেকর্ড - শেরডগ ওয়েব থেকে  বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:২১শ শতাব্দীর মার্কিন নারী
শ্বেতকাঞ্চন () (বৈজ্ঞানিক নাম: Bauhinia acuminata) হচ্ছে Fabaceae পরিবারের একটি গুল্ম প্রজাতি। এদের বিস্তৃত চাষাবাদের জন্য আদি নিবাস বোঝা না গেলেও মনে করা হয় এরা মালয়েশিয়া, ইন্দোনেশিয়া (জাভা, বোর্নিও, Kalimantan, Lesser Sunda Islands) এবং ফিলিপাইন থেকে এসেছে।Germplasm Resources Information Network: Bauhinia acuminata   বিবরণ শ্বেতকাঞ্চন ৩ মিটার পর্যন্ত উচু পত্রমোচী গাছ। পাতা ১০-১৫ সেমি দীর্ঘ এবং ৭-১২ সেমি প্রস্থ। পাতার আগা দুই ভাগে বিভক্ত, মসৃণ, নিচের শিরা সামান্য রোমশ। বসন্তের শেষ থেকে শরৎ পর্যন্ত ফুল হয়। পাতার কক্ষের একটি থোকায় কয়েকটি ফোটে, সাদা, গন্ধহীন, ৫ সেমি চওড়া, পাপড়ি সংখ্যা পাঁচটি এবং পাপড়ি মুক্ত। শুঁটি শিমের মতো চ্যাপ্টা, বিদারী ও ধূসর। বীজ কয়েকটি। বীজে চাষ। ছেঁটে ছেঁটে রাখা যায়।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৬১।  চিত্রশালা  তথ্যসূত্র  বিষয়শ্রেণী:ফুল বিষয়শ্রেণী:এশিয়ার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:নেপালের উদ্ভিদ বিষয়শ্রেণী:পূর্ব-এশিয়ার উদ্ভিদকুল বিষয়শ্রেণী:আলংকারিক উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:গুল্ম বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা আরও  পড়ুন   দেবকাঞ্চন  রক্তকাঞ্চন
মুহাম্মদ জমির বাংলাদেশের একজন সাবেক রাষ্ট্রদূত এবং প্রধান তথ্য কর্মকর্তা। তিনি সাবেক সচিব।   কর্মজীবন  ১৯৭১ সালে বাংলাদেশের স্বাধীনতা যুদ্ধের সময়, জমির মিশরে পাকিস্তান দূতাবাসে অবস্থান করছিলেন এবং আরবি অধ্যয়ন করছিলেন। তিনি প্রবাসে থাকা বাঙালি সরকারের পক্ষে তথ্য ছড়িয়ে দেওয়ার জন্য মিশরে ভারতীয় দূতাবাসের মাধ্যমে বাংলাদেশের অস্থায়ী সরকারের কাছ থেকে একটি কভার বার্তা পান যা তিনি করতে সম্মত হন।  জমির ২০০৩ সালে ব্রাসেল ভিত্তিক ইউরোপীয় ইউনিয়নে বাংলাদেশের রাষ্ট্রদূত ছিলেন।  ৩১ মার্চ ২০১০ তথ্য কমিশনের প্রধান তথ্য কমিশনার নিযুক্ত হন। তার কমিশনার ছিলেন অবসরপ্রাপ্ত সচিব মোহাম্মদ আবু তাহের এবং অধ্যাপক সাদেকা হালিম। তিনি দুর্নীতি দমন কমিশনের অফিস থেকে সাংবাদিকদের নিষিদ্ধ করার সিদ্ধান্তের সাথে একমত নন। তিনি ওষুধ প্রশাসন অধিদপ্তরের মহাপরিচালক মেজর জেনারেল আবুল কালাম আজাদের সাথেও দ্বিমত পোষণ করেন যিনি সাংবাদিকদের সাথে কথা বলতে অস্বীকার করেন এবং বলেছিলেন যে তারা তার সাথে কথা বলার "অনুমোদিত" নন।  জমির ৩ সেপ্টেম্বর ২০১২ পর্যন্ত তথ্য কমিশনের প্রধান তথ্য কমিশনার হিসেবে দায়িত্ব পালন করেন। তিনি মন্ত্রিপরিষদ  মন্ত্রীর পদে অধিষ্ঠিত ছিলেন।  ২০১২ সালের সেপ্টেম্বরে জমির আওয়ামী লীগ সভাপতি শেখ হাসিনার উপদেষ্টা পরিষদে নিযুক্ত হন। জুলাই ২০১২ থেকে জুন ২০১৫ পর্যন্ত এশিয়ান ডেভেলপমেন্ট ব্যাংকের স্বাধীন আপিল প্যানেলের সদস্য ছিলেন।   জমির বাংলাদেশ ফোকলোর রিসার্চ সেন্টারের সভাপতি। তিনি বাংলাদেশ নবায়নযোগ্য শক্তি সোসাইটির চেয়ারম্যান।  ২০১৭ সালের জুলাইয়ে জমির ইসলামিক সহযোগিতা সংস্থার স্বাধীন স্থায়ী মানবাধিকার কমিশনে নির্বাচিত হন। পারিবারিক  তার স্ত্রী নাসরিন জমির ঢাকায় নেদারল্যান্ডস দূতাবাসের অনারারি কনসাল, ইনটেরিয়র ডিজাইনার, ব্যবয়ায়ী এবং নারী উদ্যোক্তা।ঢাকায় লুক্সেমবুর্গের অনারারি কনসাল নাসরিন জমির, বিডিনিউজ টুয়েন্টি ফোর ডটকম, ৯ জুন ২০১৬   তথ্যসূত্র   বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশের প্রধান তথ্য কমিশনার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
সেনাপতি দিঘি বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে।   অবস্থান  মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত।   ইতিহাস  ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে।   লোককথা  এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে।   তথ্যসূত্র    আরও দেখুন   শকুনি দীঘি রামসাগর  কমলারাণীর দীঘি বাংলাদেশের দ্বিতীয় বৃহত্তম দীঘি   বহিঃসংযোগ   বিষয়শ্রেণী:বাংলাদেশের জলাশয় বিষয়শ্রেণী:মাদারীপুর জেলার দর্শনীয় স্থান বিষয়শ্রেণী:ঢাকা বিভাগের দর্শনীয় স্থান
বাংলালায়ন কমিউনিকেশন্স লিমিটেড হচ্ছে ১৯৯৪ সালের কোম্পানি আইনের অধীনে গঠিত একটি প্রাইভেট লিমিটেড কোম্পানি, যেটি প্রতিষ্ঠিত হয় ২০০৮ সালের ৫ই নভেম্বর। বাংলালায়ন কমিউনিকেশন্স লিমিটেড  (বাংলালায়ন) হচ্ছে বাংলাদেশের একটি ৪জি ওয়্যারলেস ব্রডব্যান্ড অপারেটর যেটি  বর্তমানে ওয়াইম্যাক্স প্রযুক্তি ব্যবহার করে, এটি বিটিআরসি থেকে দেশব্যাপী তারবিহীন ব্রডব্যান্ড সেবা প্রদানের অনুমতি গ্রহণ করেছে। বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করতো। বর্তমানে বাংলালায়নের নেটওয়ার্ক পরিসেবা উপলব্ধ নেই।  পণ্য ও সেবা  উচ্চগতির তারহীন ইন্টারনেট সেবাদানকারী প্রতিষ্ঠানগুলোর  একটি হচ্ছে বাংলালায়ন ।  চতুর্থ প্রজন্মের ওয়াইম্যাক্স  প্রযুক্তি ব্যবহার করে ইন্টারনেট সংযোগ দিয়ে থাকে প্রতিষ্ঠানটি। বাংলালায়ন গ্রাহকদের পোস্টপেইড ও প্রিপেইড উভয় ক্ষেত্রেই সেবা প্রদান করে। এই প্যাকেজগুলো ব্যান্ডউইথ ও স্পিড মাত্রা অনুযায়ী নানা ভাবে প্রদান করা হয়। বাংলালায়নেরর প্রতিযোগী হল কিউবি ও ওলো।  বিল প্রদান প্রি-পেইডের জন্য বিভিন্ন বাংলালায়ন পয়েন্টে কার্ড পাওয়া যায়। কার্ডের মাধ্যমে পোস্টপেইড বিলও দেয়া যায়। মোবাইল অপারেটর রবি অনুমোদিত আউটলেট এবং রবি অর্থের মাধ্যমে বিল দেয়া যায়। তাছাড়া আরব বাংলাদেশ ব্যাংক, ওয়ান ব্যাংক, এন.সি.সি. ব্যাংক, ইউনাইটেড কমার্শিয়াল ব্যাংক, শাহজালাল ইসলামী ব্যাংক এবং আই এফ আই সি ব্যাংক এর মাধ্যমে বিল দেয়া যায়। আর ‘এইচ এস বি সি’ কিংবা স্ট্যান্ডার্ড চার্টার্ড ব্যাংক এ একাউন্ট থাকলে অনলাইনেও বাংলালায়ন পোস্টপেইডে বিল দেয়া যায়। এলাকা পরিধি বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করে। ঢাকা, চট্টগ্রাম, সিলেট, রাজশাহী, খুলনা, রংপুর ও বরিশাল অন্যতম। অন্যান্য প্রধান শহরগুলোতেও এর নেটওর্য়াক পৌছে গেছে। যেমন : ফেনী, মুন্সীগঞ্জ,নারায়ণগঞ্জ,ময়মনসিংহ, কুমিল্লা, নোয়াখালী,বগুড়া,কক্সবাজার,লক্ষীপুর ইত্যাদি।  ধরন  বাংলালায়ন জেডটিই কর্পোরেশন এর সফটওয়্যার ও হার্ডওয়্যার ব্যবহার করে থাকে। জেডটিই কর্পোরেশন (সাবেক জংজিইং টেলিকমিউনিকেশন ইক্যুইপমেন্ট কর্পোরেশন) (SZSE: 000063; SEHK: 0763) হচ্ছে একটি চীনা বহুজাতিক টেলিকমিউনিকেশন ইক্যুইপমেন্ট  ও সিস্টেম কোম্পানি। যার সদরদপ্তর  চীনের সেনচেং এ অবস্থিত।  গ্রাহক সেবা  কল সেন্টার নাম্বারঃ ১৬৩১৩ অথবা ০৯৬১১৫৫৬৬৭৭  অফিসিয়াল ইমেইল অ্যাড্রেসঃ info@banglalionwimax.com  অফিসিয়াল ওয়েবসাইটঃ banglalion4g.com  তথ্যসূত্র     বিষয়শ্রেণী:বাংলাদেশের কোম্পানি
ইয়ারিয়াঁ ২ () হল রাধিকা রাও এবং বিনয় সাপ্রুর পরিচালিত ২০২৩ সালের ভারতীয় হিন্দি ভাষার রোমান্টিক চলচ্চিত্র। এটি টি-সিরিজ ফিল্মস রাও এবং সাপ্রু ফিল্মস প্রোডাকশনের ব্যানারে ভূষণ কুমার, কৃষাণ কুমার এবং আয়ুষ মহেশ্বরী প্রযোজনা করেছেন। চলচ্চিত্রটি ইয়ারিয়াঁ-এর একটি স্বতন্ত্র সিক্যুয়েল। এতে প্রধান চরিত্রে আছেন যশ দাশগুপ্ত, দিব্যা খোসলা কুমার, ওয়ারিনা হুসেন, মিজান জাফরি, পার্ল পুরি, প্রিয়া, প্রকাশ ভারিয়ার এবং আনাসওয়ারা রাজন। এটি ২০১৪ সালের মালয়ালম সিনেমা ব্যাঙ্গালোর ডেইজ'' এর হিন্দি পুনর্নির্মাণ।  এটি যশ দাশগুপ্ত, পুরী, রাজন এবং বোসের হিন্দি চলচ্চিত্রে আত্মপ্রকাশকে চিহ্নিত করে। চিত্রগ্রহণ পরিচালনা করেছেন রবি যাদব এবং সম্পাদনা করেছেন অভিষেক কুমার সিং।   অভিনয়শিল্পী   অভয়ের স্ত্রী লাদলি চিব্বরের চরিত্রে দিব্যা খোসলা কুমার  অভয় সিং কাত্যালের ভূমিকায় যশ দাশগুপ্ত, একজন ব্যবসায়িক নির্বাহী, লাদলির স্বামী  শিখর রন্ধাওয়া চরিত্রে মিজান জাফরি, একজন মোটরসাইকেল মেকানিক, চিন্তামুক্ত মনোভাবের সঙ্গে মোটোক্রস রেসার।  পার্ল ভি পুরী বজরং দাস খত্রী চরিত্রে, একজন সফ্টওয়্যার ইঞ্জিনিয়ার যিনি শহরের জীবন পছন্দ করেন না এবং ঐতিহ্যবাহী হতে পছন্দ করেন।  ইকরুর অবস্থির চরিত্রে আনস্বরা রাজন, একজন প্যারাপ্লেজিক রেডিও জকি এবং শিকারের প্রেমের আগ্রহ পরে তার স্ত্রী।  শোনা চরিত্রে ওয়ারিনা হুসেন, এয়ার হোস্টেস, যার বজরং এর সাথে একটি সংক্ষিপ্ত অভিজ্ঞতাও রয়েছে তার প্রাক্তন প্রেমের আগ্রহ।  ভাগ্যশ্রী বোর্সে, অভয়ের প্রয়াত বান্ধবী  লাদলির মায়ের চরিত্রে লিলেট দুবে  বজরং-এর স্ত্রী দেবীর চরিত্রে প্রিয়া প্রকাশ ওয়ারিয়ার। (বিশেষ উপস্থিতি)।  মুরলী শর্মা  রাহুল বোস  হারমান সিংহ  ঋতুরাজ সিং  সুধীর পান্ডে  হারমান বাওয়েজা   সঙ্গীত  ছবিটির সঙ্গীত পরিচালনা করেছেন মনন ভরদ্বাজ, খলিফ এবং ইয়ো ইয়ো হানি সিং।  প্রথম একক 'সৌরে ঘর' ২০২৩ সালের ২৭ আগস্ট মুক্তি পায়। দ্বিতীয় গান 'সিমরুন তেরা নাম' ২০২৩ সালের ৬ সেপ্টেম্বর প্রকাশিত হয়েছিল। +ট্র্যাক তালিকানা.শিরোনামগানের কথাসঙ্গীতগায়কদৈর্ঘ্য১."সৌরে ঘর"মনন ভরদ্বাজমনন ভরদ্বাজবিশাল মিশ্র, নীতি মোহন, মনন ভরদ্বাজ৩:৩৮২."সিমরুন তেরা নাম"মনন ভরদ্বাজমনন ভরদ্বাজসচেত ট্যান্ডন    মুক্তি  চলচ্চিত্রটি দুর্গা পূজা উপলক্ষে ২০২৩ সালের ২০শে অক্টোবর প্রক্ষাগৃহে মুক্তি পায়।   তথ্যসূত্র    বহিঃসংযোগ       বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:মালয়ালম চলচ্চিত্রের হিন্দি পুনর্নির্মাণ বিষয়শ্রেণী:হিমাচল প্রদেশে ধারণকৃত চলচ্চিত্র বিষয়শ্রেণী:ভারতে ধর্মীয় বিতর্ক বিষয়শ্রেণী:চলচ্চিত্রে ধর্মীয় বিতর্ক
right|thumb|বাক্‌লাভার ছবি থাম্ব|ইরানি বাক্‌লাভা বাক্‌লাভা বা বাক্‌লাওয়া (আরবি: بقلاوة ;ফার্সি باقلوا) শব্দটির আক্ষরিক অর্থ লেগিউম তথা শিম জাতীয় বিচি, তবে শব্দটি দ্বারা মধ্যপ্রাচ্য, দক্ষিণ এশিয়া এবং বলকান অঞ্চলে বহুল প্রচলিত এক প্রকারের মিষ্টি ভাজা খাবারকে বোঝানো হয়। বাদাম কুঁচির সাথে স্তরে স্তরে ফিলো নামক ক্ষির এবং তার সাথে মিষ্টি করার জন্য চিনির শিরা বা মধু দিয়ে এটি প্রস্তুত করা হয়। thumb|বিভিন্ন ধরনের বাক্‌লাভা|alt=   ইতিহাস    ধরন    তথ্যসূত্র   বিষয়শ্রেণী:মধ্যপ্রাচ্যের খাদ্য বিষয়শ্রেণী:আরব রন্ধনশৈলী বিষয়শ্রেণী:আর্মেনীয় রন্ধনশৈলী বিষয়শ্রেণী:আজারবাইজানি রন্ধনশৈলী বিষয়শ্রেণী:বলকান রন্ধনশৈলী বিষয়শ্রেণী:গ্রিক রন্ধনশৈলী বিষয়শ্রেণী:ইরানি রন্ধনশৈলী‎ বিষয়শ্রেণী:ইরাকি রন্ধনশৈলী বিষয়শ্রেণী:ইসরায়েলি রন্ধনশৈলী‎ বিষয়শ্রেণী:জর্ডানি রন্ধনশৈলী‎ বিষয়শ্রেণী:মধ্যপ্রাচ্যীয় রন্ধনশৈলী‎ বিষয়শ্রেণী:উসমানীয় রন্ধনশৈলী বিষয়শ্রেণী:লেবাননি রন্ধনশৈলী বিষয়শ্রেণী:ফিলিস্তিনি রন্ধনশৈলী বিষয়শ্রেণী:সিরীয় রন্ধনশৈলী বিষয়শ্রেণী:তুর্কি রন্ধনশৈলী বিষয়শ্রেণী:পেস্ট্রি বিষয়শ্রেণী:বাদামের খাবার বিষয়শ্রেণী:মিষ্টান্ন বিষয়শ্রেণী:আলজেরীয় রন্ধনশৈলী বিষয়শ্রেণী:তিউনিসীয় রন্ধনশৈলী বিষয়শ্রেণী:উজবেক রন্ধনশৈলী
আদ্রা রেলওয়ে স্টেশন ভারতের পশ্চিমবঙ্গ রাজ্যের পুরুলিয়া জেলার আদ্রা শহরকে রেল-পরিষেবা প্রদান করে। এটি একটি গুরুত্বপূর্ণ জংশন স্টেশন। বিভিন্ন দিক থেকে রেল ট্র্যাক এসে আদ্রায় মিলিত হয়েছে।   ইতিহাস  ১৮৭০ সালে গ্রেট ইন্ডিয়ান পেনিনসুলা রেলওয়ে ও ইস্ট ইন্ডিয়া রেলওয়ে কোম্পানির যৌথ উদ্যোগে হাওড়া-এলাহাবাদ-মুম্বই লাইন নির্মিত হয়। ১৮৮৭ সালে নাগপুর ছত্তীসগঢ় রেলওয়ের মানোন্নয়নের জন্য বেঙ্গল নাগপুর রেলওয়ে গঠিত হয়। সেই সময় এই রেলপথ বিলাসপুর হয়ে আসানসোল পর্যন্ত প্রসারিত ছিল। এই রেলপথের উদ্দেশ্য ছিল এলাহাবাদকে এড়িয়ে হাওড়া-মুম্বই যাত্রাপথের একটি ক্ষুদ্রতর লাইন তৈরি করা। ১৮৯১ সালের ১ ফেব্রুয়ারি নাগপুর থেকে আসানসোল পর্যন্ত হাওড়া–দিল্লি প্রধান লাইনে বেঙ্গল নাগপুর রেলওয়ের মেন লাইনটি পণ্য পরিবহনের জন্য খুলে দেওয়া হয়। যদিও ১৯০০ সালে পশ্চিমে খড়গপুরের সঙ্গে যুক্ত হওয়ার পরই দক্ষিণে হাওড়া স্টেশনের সঙ্গে এই স্টেশনটি যুক্ত হয়।  ১৯০৭ সালে বেঙ্গল নাগপুর রেলওয়ে ইস্ট ইন্ডিয়ান রেলওয়ের মেন লাইনে গোমো স্টেশনের সঙ্গে যুক্ত হয়। ১৯১৩ সালে মোহুদা-চন্দ্রপুরা ব্রাঞ্চ লাইনটি খুলে দেওয়া হয়।   বৈদ্যুতিকরণ  ১৯৬১-৬২ সালে আসানসোল-পুরুলিয়া বিভাগটির বৈদ্যুতিকরণ সম্পূর্ণ হয়।   চিত্রশালা    তথ্যসূত্র    বহিঃসংযোগ   আদ্রার জন্য ট্রেন  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:পুরুলিয়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৮৯১-এ ভারতে চালু রেলওয়ে স্টেশন
বোর্নিও পৃথিবীর তৃতীয় বৃহত্তম দ্বীপ। কেবল নিউগিনি এবং গ্রিনল্যান্ড-এর চেয়ে বড়। দ্বীপটি দক্ষিণ-পূর্ব এশিয়ার মালয় দ্বীপপুঞ্জের অন্তর্ভুক্ত। এর পূর্বে সুলু সাগর, সেলেবিস সাগর এবং মাকাসার প্রণালী; দক্ষিণে জাভা সাগর; এবং পশ্চিম ও উত্তরে দক্ষিণ চীন সাগর অবস্থিত। রাজনৈতিকভাবে বোর্নিও মূলত তিনটি অংশে বিভক্ত। প্রথমত; সাবাহ ও সারাওয়াক মালয়েশিয়ার দুটি অঙ্গরাজ্য; ব্রুনেই একটি স্বাধীন দেশ এবং কালিমান্তান ইন্দোনেশিয়ার অন্তর্ভুক্ত। দ্বীপটির মোট আয়তন ৭৫১,১০০ বর্গকিমি (২৯০,০০০ বর্গ মাইল)।  বিষয়শ্রেণী:ইন্দোনেশিয়ার দ্বীপ বিষয়শ্রেণী:মালয়েশিয়ার দ্বীপ বিষয়শ্রেণী:ব্রুনেইয়ের দ্বীপ বিষয়শ্রেণী:বৃহৎ সুন্দা দ্বীপপুঞ্জ বিষয়শ্রেণী:আন্তর্জাতিক দ্বীপ
বাম|থাম্ব| কোষের (চিত্রে প্রাণীকোষ) মেটাফেজ ধশা। স্পিন্ডলের নিরক্ষীয় অঞ্চলে ক্রোমোজোমের সারিবদ্ধ অবস্থান দ্বারা এই দশা চিহ্নিত করা হয় থাম্ব| মেটাফেজ দশায় কোষের সব ক্রোমোজোম সারিবদ্ধভাবে অবস্থান নেয়। চিত্রে দুইটি ভিন্ন আঙ্গিকে ( 60 ° কোণে) ঘোরানো অবস্থায় কোষ বিভাজনের মেটাফেজ দশা দেখা যাচ্ছে। থাম্ব|ক্রোমাটিডের মাইক্রোগ্রাফের সাথে মেরুদণ্ডী প্রাণীর প্রাক মাইটোসিস অবস্থার বিভিন্ন ধাপ। মেটাফেজ ( গ্রীক μετά, "সমীকরণিক" এবং φάσις, "স্তর" থেকে)  সুকেন্দ্রিক কোষ  বিভাজন প্রক্রিয়ার একটি পর্যায়। এই পর্যায়ে, কোষের ক্রোমোজোমগুলি তাদের ঘনীভূত এবং  কুন্ডলিত হয়। এরচেয়ে বেশি ঘনীভূত অবস্থায় ক্রোমোজোমদের শুধুমাত্র এনাফেজ দশায় পাওয়া যায়।  মেটাফেজ দশায় বংশগতির বাহক ক্রোমোজোম দুইটি ভিন্ন কন্যা কোষে আলাদা হয়ে যাওয়া আগে, মাতৃকোষের বিষুবরেখা বরাবর সারিবদ্ধভাবে অবস্থান নেয়। কোষ বিভাজনের সমগ্র সময়কারে মধ্যে মাত্র ৪ শতাংশ সময় এই মেটাফেজ দশায় অতিবাহিত হয়।  বিভাজনরত কোষ মেটাফেজ দশার পূর্বে প্রোমেটাফেজ এবং পরবর্তীতে এনাফেজ দশায় অংশ নেয়। প্রোফেজ দশায় গঠিত মাইক্রোটিউবিউল মেটাফেজ দশায় কিনেটোকোরসের সাথে সংযুক্ত হয়।  মেটাফেজ অবস্থায়, ক্রোমোজোমের সেন্ট্রোমিয়ারগুলি মেটাফেজ প্লেটে (বা নিরক্ষীয় প্লেট )  দুটি সেন্ট্রোসোম মেরু থেকে উৎপন্ন একটি কাল্পনিক রেখায় নিজেদেরকে নিয়ে আসে সামঞ্জস্যপূর্ণ । মাইক্রোটিউবিউলসের কিনেটোকোরের বিরুদ্ধে কর্মরত শক্তি ক্রোমোজোমদের এরূপভাবে সারিবদ্ধভাবে অবস্থান নিয়ে সাহায্য করে । সম্পূর্ণ প্রক্রিয়াটি দুই জন সমশক্তি সম্পন্ন ব্যক্তির মধ্যে দড়ি টানাটানির মতো। এই প্রক্রিয়াটি বি সাইক্লিন ধ্বংসের মধ্য দিয়ে ইস্তফা পায়।   [ উদ্ধৃতি প্রয়োজন ] প্রোমেটাফেজ এবং মেটাফেজের দশার অন্তর্বর্তী সময় একটি  কোষবিভাজনের চেকপয়েন্ট  ঘটে। সকল ক্রোমোজোম মেটাফেজ প্লেটে একত্রিত হওয়ার পরে, যখন প্রতিটি কিনেটোকর মাইক্রোটিউবিউলের একটি বান্ডিলের সাথে সংযুক্ত হয়, তখন বিভাজনরত কোষটি এনাফেজ দশায় প্রবেশ করে।  আরও দেখুন   প্রোফেজ   তথ্যসূত্র    বহিঃসংযোগ     বিষয়শ্রেণী:কোষ বিভাজন বিষয়শ্রেণী:কোষ চক্র বিষয়শ্রেণী:কোষ জীববিজ্ঞান বিষয়শ্রেণী:মাইটোসিস
প্যাট্রিসিয়া রুনি মেয়ারা (ইংরেজি: Patricia Rooney Mara,  ;(জন্ম ১৭ এপ্রিল ১৯৮৫) হলেন একজন মার্কিন অভিনেত্রী। তিনি কয়েকটি স্বাধীন চলচ্চিত্রে পার্শ্ব ভূমিকায় কাজের মাধ্যমে তার কর্মজীবন শুরু করেন, যার মধ্যে রয়েছে ট্যানার হল (২০০৯), আ নাইটমেয়ার অন এল্ম স্ট্রিট এবং জীবনীমূলক নাট্যধর্মী দ্য সোশ্যাল নেটওয়ার্ক (২০১০)।  ২০১১ সালে মেয়ারা ডেভিড ফিঞ্চার পরিচালিত দ্য গার্ল উইথ দ্য ড্রাগন ট্যাটু ছবিতে নাম ভূমিকায় অভিনয়ের মাধ্যমে সমাদৃত হন এবং পরিচিতি লাভ করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ২০১৩ সালে তিনি থ্রিলারধর্মী সাইড ইফেক্টস, স্বাধীন নাট্যধর্মী এইন্ট দেম বডিজ সেন্ট্‌স ও বিজ্ঞান কল্পকাহিনী হার এবং ২০১৪ সালে ট্র্যাশ ছবিগুলোতে শ্রেষ্ঠাংশে অভিনয় করেন। ২০১৫ সালে তিনি টড হেইন্সের প্রণয়ধর্মী নাট্য চলচ্চিত্র ক্যারল-এ অভিনয় করে সামদৃত হন এবং ২০১৫ কান চলচ্চিত্র উৎসবে যৌথভাবে শ্রেষ্ঠ অভিনেত্রীর পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।  প্রারম্ভিক জীবন মেয়ারা ১৯৮৫ সালের ১৭ই এপ্রিল নিউ ইয়র্কের বেডফোর্ডে জন্মগ্রহণ করেন। মেয়ারার মায়ের পরিবার (রুনি পরিবার) পিটসবার্গ স্টিলারস এবং বাবার পরিবার (মেয়ারা পরিবার) নিউ ইয়র্ক জায়ান্ট্‌স প্রতিষ্ঠা করে। তার পিতা টিমোথি ক্রিস্টোফার মেয়ারা হলেন নিউ ইয়র্ক জায়ান্টসের সহ-সভাপতি এবং মাতা ক্যাথলিন ম্যাকনাল্টি (প্রদত্ত নাম: রুনি) একজন আবাসন প্রকল্পের প্রতিনিধি। মেয়ারা চার ভাইবোনের মধ্যে তৃতীয়। তার বড় ভাই ড্যানিয়েল, বড় বোন কেট মেয়ারা একজন অভিনেত্রী এবং ছোট ভাই কনর।  ২০০৩ সালে ফক্স লেন হাই স্কুল থেকে পাস করার পর তিনি চারমাস দক্ষিণ আমেরিকার ইকুয়েডর, পেরু ও বলিভিয়ায় সফর করেন। তিনি এক বছর জর্জ ওয়াশিংটন বিশ্ববিদ্যালয়ে পড়ার পর নিউ ইয়র্ক বিশ্ববিদ্যালয়ের গ্যালাটিন স্কুল অব ইন্ডিভিজুয়ালাইজড স্টাডিতে মনোবিজ্ঞান, আন্তর্জাতিক সামাজিক নীতি ও অ-মুনাফা বিষয়ে ২০১০ সালে স্নাতক ডিগ্রি অর্জন করেন।  তথ্যসূত্র  বহিঃসংযোগ     বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি-কানাডীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মেয়ারা পরিবার বিষয়শ্রেণী:রুনি পরিবার বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:মার্কিন বেশভূষাশৈলী নকশাবিদ বিষয়শ্রেণী:মার্কিন নারী বেশভূষাশৈলী নকশাবিদ
জুডো (জাপানি ভাষা: 柔道 জু দো অর্থাৎ "ধীর পথ") একটি আধুনিক মার্শাল আর্ট, যুদ্ধ বিষয়ক খেলা এবং অলিম্পিক খেলা যেটার উৎপত্তি ১৮৮২ সালে,জাপানে,জিগরো কানোর মাধ্যমে। জুডোর বিশেষভাবে লক্ষ্যণীয় দিকটি হচ্ছে প্রতিযোগিতামূলক উপাদান, যেখানে লক্ষ্য থাকে প্রতিপক্ষকে মাটিতে নিক্ষেপ করা বা আছাড় মারা, প্রতিপক্ষকে আঁকড়াইয়া ধরা অথবা বল প্রয়োগে গিঁট আবদ্ধের মাধ্যমে বা শ্বাস রোধের মাধ্যমে প্রতিপক্ষকে আত্মসমর্পণ করাতে বাধ্য করা। হাত ও পায়ের মাধ্যমে আঘাত করা এবং ধাক্কা অধিকন্তু প্রতিরক্ষা জুডোর অংশ কিন্তু শুধু কাতাতে এবং জুডো প্রতিযোগিতা ও মুক্ত অনুশীলনে অনুমোদনহীন।   তথ্যসূত্র    বহিঃসংযোগ      International Judo Federation (IJF)—The worldwide governing body for judo  Kodokan Judo Institute—Headquarters of judo (Kano Jigoro's school)  বিষয়শ্রেণী:সমরকলা * বিষয়শ্রেণী:যুদ্ধ ক্রীড়া বিষয়শ্রেণী:অলিম্পিক ক্রীড়া বিষয়শ্রেণী:জাপানি মার্শাল আর্ট বিষয়শ্রেণী:জাপানে ক্রীড়া বিষয়শ্রেণী:গ্রীষ্মকালীন অলিম্পিক ক্রীড়া বিষয়শ্রেণী:মিশ্র মার্শাল আর্ট পদ্ধতি বিষয়শ্রেণী:জাপানে উদ্ভাবিত ক্রীড়া
জোর্জো কোস্তান্তিনি (, ; জন্ম: ১৬ এপ্রিল ২০০৬) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেতের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন জোর্জো কোস্তান্তিনি ২০০৬ সালের ১৬ই এপ্রিল তারিখে ব্রাজিলের কুরিতিবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড়